ডায়নামিক প্রোগ্রামিং ভাল করে শেখার জন্যে প্র্যাকটিসের কোন বিকল্প নেই। আর প্র্যাকটিসের জন্যে বেশিরভাগ সময় LightOj এর প্রব্লেমগুলো রিকমেন্ড করা হয়। মোট ১০৬টা ডিপি প্রব্লেম আছে এই অনলাইন জাজে এবং প্রত্যেকটাই তোমাকে নতুন নতুন কিছু শিখতে সাহায্য করবে। প্রব্লেমগুলো একে একে করতে থাকলেই দেখবে, তোমার ডিপি প্রব্লেম সলভ করার স্কিল আস্তে আস্তে বাড়ছে। কিন্তু লাইটওজের প্রব্লেমগুলো সলভের সময় একটা বড় সমস্যা দেখা দেয়, সেটা হল, কোন প্রব্লেমের সল্যুশন আইডিয়া মাথায় না আসলে অকূল পাথারে পড়তে হয়, কারণ বেশিরভাগ প্রব্লেমেরই কোন ভাল এডিটোরিয়াল নেই। ফোরামে গুতাগুতি করে হয়ত কোন হিন্টস পাওয়া যায়, নাহলে শেষমেশ অনলাইনে থাকা সল্যুশন কোডের আশ্রয় নিতে হয়। আর প্রব্লেম সলভিংয়ে কোন আইডিয়া না নিয়েই অন্যের কোড দেখা দণ্ডনীয় অপরাধ!